**Zmluva na zabezpečenie a montáž diskového poľa**

**uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) s využitím ustanovení § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

(ďalej len „**Zmluva**“)

**Objednávateľ:**

**Názov:** **Ministerstvo zahraničných vecí a európskych záležitostí Slovenskej republiky**

**Sídlo:** Hlboká cesta 2, Bratislava, PSČ 833 36

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:**  SK36 8180 0000 0070 0007 3594

**SWIFT(BIC):** SPSRSKBA

**Zastúpený:**

(ďalej len „**Objednávateľ**")

**a**

**Dodávateľ:**

**Obchodné meno:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**IBAN:**

**SWIFT(BIC):**

**Konajúci/zastúpený:**

**Zápis:**

(ďalej len „**Dodávateľ**“)

(Objednávateľ a Dodávateľ spolu aj ako „**zmluvné strany**“)

uzatvárajú túto Zmluvu:

**Článok 1**

**Úvodné ustanovenia**

1. Zmluvné strany uzatvárajú Zmluvu v súlade s výsledkom verejného obstarávania s využitím dynamického nákupného systému podľa ustanovení § 58 a nasl. zákona o verejnom obstarávaní „Nákup výpočtovej techniky vrátane zariadení na špeciálne použitie, digitálnych fotoaparátov, súvisiaceho príslušenstva a spotrebného materiálu“ zákazka „Diskové pole“ zadávaná v kategórii č. 1 „Servery, stolové počítače a sieťové prvky“ - výzva na predkladanie ponúk č. 36 (ďalej len „DNS“). Objednávateľ ako verejný obstarávateľ oznámil zámer zriadiť DNS zverejnením oznámenia o vyhlásení verejného obstarávania vo Vestníku verejného obstarávania č. 122/2021 zo dňa 20.05.2021 pod značkou 27607 - MUT a v Úradnom Vestníku Európskej únie zo dňa 19.05.2021pod číslom 2021/S 096-250523 (ďalej len „verejné obstarávanie“).
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s plnením predmetu Zmluvy a sú mu známe všetky technické a kvalitatívne podmienky plnenia predmetu Zmluvy,
4. predmet Zmluvy je mu jasný a na základe svojich schopností, technického vybavenia a personálu, ktorý má k dispozícii, je schopný ho v súlade so Zmluvou, ako aj príslušnými právnymi predpismi plniť riadne, včas, kompletne a na požadovanej odbornej úrovni,
5. je schopný poskytnúť alebo zabezpečiť záručný servis podľa podmienok stanovených v článku 6 „Vady Tovaru a záruka“ Zmluvy.
6. *Ak ku dňu uzavretia Zmluvy budú Dodávateľovi známi subdodávatelia, ktorých bude využívať pri plnení Zmluvy, bude uvedené:*

Dodávateľ vyhlasuje, že ku dňu uzavretia Zmluvy sú mu známi nasledovní subdodávatelia, ktorí sa budú podieľať na plnení predmetu Zmluvy:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za subdodávateľa:

Meno a priezvisko:

Adresa pobytu:

Dátum narodenia:

*(pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia Zmluvy nebude mať Dodávateľ žiadnych subdodávateľov, ktorých bude využívať pri plnení Zmluvy, bude uvedené:*

Dodávateľ vyhlasuje, že ku dňu uzavretia Zmluvy nezadáva žiadnu časť plnenia podľa Zmluvy žiadnemu subdodávateľovi.

1. Dodávateľ sa zaväzuje oznámiť Objednávateľovi akúkoľvek a každú zmenu údajov každého svojho subdodávateľa podieľajúceho sa na plnení predmetu Zmluvy, a to v rozsahu: obchodné meno, sídlo/miesto podnikania, IČO, percentuálny podiel z hodnoty plnenia podľa Zmluvy, údaje osoby oprávnenej konať za subdodávateľa v rozsahu mena a priezviska, adresy pobytu, a dátumu narodenia. Zmenu údajov je Dodávateľ povinný oznámiť Objednávateľovi písomne najneskôr 5 dní pred dňom účinnosti takej zmeny.
2. Dodávateľ je oprávnený zmeniť subdodávateľa alebo pribrať subdodávateľa (spoločne ako „zmena“) počas trvania Zmluvy, pričom subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 zákona o verejnom obstarávaní a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní, ak sa naň vzťahuje povinnosť byť zapísaný v registri partnerov verejného sektora. Dodávateľ je povinný Objednávateľovi najneskôr v 5. deň, ktorý predchádza dňu, v ktorom sa subdodávateľ začne podieľať na plnení predmetu Zmluvy, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Dodávateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov povinný byť zapísaný v registri partnerov verejného sektora a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní aspoň po dobu trvania Zmluvy, ak sa povinnosť byť zapísaný v registri partnerov verejného sektora na Dodávateľa vzťahuje.
4. Ak Dodávateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Zmluvy v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
5. Ak Dodávateľ predkladal vo verejnom obstarávaní Objednávateľovi zmluvu podľa § 34 ods. 3 zákona o verejnom obstarávaní, Objednávateľ je oprávnený kedykoľvek počas účinnosti Zmluvy požadovať od Dodávateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety postačí, ak Dodávateľ do 5 pracovných dní od doručenia jeho žiadosti predloží Objednávateľovi čestné vyhlásenie, v ktorom Dodávateľ a osoba podľa predchádzajúceho bodu pravdivo vyhlásia, že zmluva podľa predchádzajúcej vety je platná a účinná.

**Článok 2**

**Predmet Zmluvy**

1. Dodávateľ sa zaväzuje v súlade so Zmluvou dodať Objednávateľovi predmet dodania uvedený v prílohe č. 1 „Technická špecifikácia Tovaru a cenník“ (ďalej aj „Tovar“), previesť na Objednávateľa vlastnícke právo k Tovaru a vykonať montáž a prvotné spustenie Tovaru, ktorým preukáž funkčnosť a v Zmluve požadované vlastnosti Tovaru.
2. Objednávateľ sa zaväzuje riadne a včas dodaný, namontovaný a úspešne prvotne spustený Tovar prevziať v súlade so Zmluvou a za prevzatý Tovar zaplatiť Dodávateľovi cenu uvedenú v článku 4 a za podmienok uvedených v článku 5 tejto Zmluvy.
3. Tovar, ktorý dodá Dodávateľ Objednávateľovi v súlade s touto Zmluvou, musí byť nový a nepoužitý, a nesmie byť repasovaný.

**Článok 3**

**Dodanie, montáž a prvotné spustenie Tovaru a povinnosti zmluvných strán**

1. Zmluvné strany sú povinné do dvoch pracovných dní odo dňa účinnosti Zmluvy navzájom si oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej Zmluvnej strane účinná okamihom doručenia písomného oznámenia o tejto zmene.
2. Zmluvné strany určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 3.1. Až do oznámenia kontaktných údajov oprávnených osôb zmluvné strany určujú na účely elektronickej komunikácie nasledovné adresy:

Objednávateľ:

Dodávateľ:

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej zmluvnej strane.

1. Oprávnená osoba Objednávateľa je oprávnená podpisovať a preberať písomnosti vo veciach týkajúcich sa plnenia Zmluvy, dohodnúť termín dodania v lehote podľa bodu 3.7 a prevziať dodaný Tovar a podpísať preberací protokol.
2. Objednávateľ vyhlasuje, že žiadna ním určená oprávnená osoba nie je oprávnená konať v mene a na účet Objednávateľa vo veci zmien Zmluvy, ukončenia platnosti Zmluvy, ako ani uzatvárať dodatky k Zmluve, ak na tieto úkony nebola osobitne splnomocnená.
3. Miestom dodania, montáže a prvotného spustenia Tovaru je sídlo Objednávateľa. Tovar je dodaný a prevzatý momentom jeho protokolárneho prevzatia, t.j. podpisom preberacieho protokolu oprávnenou osobou Dodávateľa a oprávnenou osobou Objednávateľa, ktorým oprávnené osoby zmluvných strán potvrdia riadne dodanie Tovaru, vykonanie montáže a úspešné prvotné spustenie Tovaru. Návrh preberacieho protokolu vypracuje Dodávateľ a v preberacom protokole oprávnená osoba Objednávateľa označí prevzatý Tovar a neprevzatý Tovar s odôvodnením neprevzatia.
4. Dodávateľ dodá Tovar a zabezpečí montáž a úspešné prvotné spustenie Tovaru do 30 dní od nadobudnutia účinnosti Zmluvy.
5. Dodávateľ je povinný oznámiť Objednávateľovi termín dodania, montáže a prvotného spustenia Tovaru minimálne 3 pracovné dni vopred a dodať Tovar, vykonať montáž a prvotné spustenie Tovaru len počas pracovných dní od 8:00 hod. do 15:00 hod.
6. Ak Dodávateľ neoznámi dátum a čas dodania, vykonania montáže a prvotného spustenia Tovaru, Objednávateľ nie je povinný prevziať Tovar v deň dodania, ale až v nasledujúci pracovný deň v čase dohodnutom s Dodávateľom, a ak nedôjde k dohode, tak v čase stanovenom Objednávateľom; týmto nie je dotknutý bod 3.6. Náklady spojené s odmietnutím prevzatia neoznámenej dodávky Tovaru a jeho ďalšou prepravou znáša Dodávateľ.
7. Dodávateľ je povinný umožniť oprávnenej osobe Objednávateľa skontrolovať dodávaný Tovar, vykonanú montáž a prvotné spustenie Tovaru pred prevzatím Tovaru. Ak Dodávateľ neumožní Objednávateľovi skontrolovať Tovar podľa tohto bodu, Objednávateľ nie je povinný Tovar prevziať. Objednávateľ je oprávnený odoprieť prevzatie dodávaného Tovaru s akýmikoľvek vadami.
8. Objednávateľ nie je povinný prevziať dodávaný Tovar pred riadnym splnením povinnosti Dodávateľa podľa bodov 3.9 a 3.15.
9. Vlastnícke právo k Tovaru a nebezpečenstvo škody na ňom (strata, zničenie a poškodenie Tovaru) prechádzajú na Objednávateľa okamihom jeho riadneho prevzatia podľa bodu 3.5.
10. Balenie a nakladanie Tovaru, prepravu Tovaru do miesta dodania, vykladanie Tovaru v mieste dodania, montáž Tovaru a prvotné spustenie Tovaru zabezpečuje Dodávateľ na svoje nebezpečenstvo.
11. V súlade s § 18 ods. 1 písm. a) zákona o verejnom obstarávaní sa Zmluvné strany dohodli, že ak sa počas účinnosti Zmluvy alebo lehoty dodania Tovaru stane nemožným dodať Tovaru podľa Prílohy (ďalej ako „nahrádzaná položka Tovaru“), Dodávateľ sa zaväzuje bezodkladne o tom zaslať Objednávateľovi písomné oznámenie aj s návrhom na náhradnú položku Tovaru. Technické parametre a špecifikácie náhradnej položky Tovaru musia byť rovnaké alebo lepšie, ako sú technické parametre a špecifikácie nahrádzanej položky Tovaru, s tým, že jednotková cena náhradnej položky Tovaru je rovnaká alebo nižšia ako jednotková cena nahrádzanej položky Tovaru. Povinnou prílohou oznámenia podľa tohto bodu je potvrdenie výrobcu o ukončení výroby nahrádzanej položky Tovaru alebo iné vyjadrenie výrobcu Tovaru o tom, že nahrádzanú položku Tovaru nie je možné dodať.
12. Ak Objednávateľ súhlasí s predloženým návrhom na náhradnú položku Tovaru, uzavrie s Dodávateľom dodatok k Zmluve, ktorého predmetom bude zmena Prílohy v rozsahu nahradenia nahrádzanej položky Tovaru za náhradnú položku Tovaru.
13. Ak je Tovarom technické zariadenie a zároveň aj rozširujúci komponent tohto zariadenia, zaväzuje sa Dodávateľ zabezpečiť jeho inštaláciu pred jeho dodaním.
14. Na účely povolenia vjazdu vozidla a vstupu osôb do areálu Objednávateľa sa Dodávateľ zaväzuje oznámiť Objednávateľovi EČV, farbu a typ každého vozidla, ktorým bude zabezpečené dodanie Tovaru a menný zoznam osôb zabezpečujúcich dodanie Tovaru, a to najneskôr 3 pracovné dni pred dodaním Tovaru v súlade so Zmluvou. Dodávateľ sa zaväzuje strpieť a/alebo zaviazať každú osobu zabezpečujúcu dodanie Tovaru, aby strpela bezpečnostné kontroly svojej osoby a vozidla pri vjazde a výjazde do/z areálu Objednávateľa.

**Článok 4**

**Cena predmet Zmluvy**

1. Cena za predmet Zmluvy (ďalej len „cena“) bez DPH podľa Zmluvy je stanovená v súlade so zákonom NR SR č. 18/1996 Z. z. o cenách v znení neskorších predpisov ako maximálna a v súlade s bodom 4.3 Zmluvy konečná. K cene bude účtovaná DPH v súlade s platnými právnymi predpismi.
2. Cena pokrýva všetky nárokovateľné platby, výdavky, odmeny a náklady Dodávateľa spojené s plnením predmetu Zmluvy.
3. Celková cena za predmet Zmluvy je dohodnutá vo výške .......... EUR bez DPH (slovom: xxxxxxx eur bez DPH). *(pozn.: cena bude doplnená podľa ponuky úspešného uchádzača)*
4. Ak sa Dodávateľ, ktorý v momente uzavretia Zmluvy nie je platiteľom DPH, stane po uzavretí Zmluvy platiteľom DPH, cena uvedená v bode 4.3, ako aj cena uvedená v Prílohe sa bude považovať za cenu s DPH od vzniku povinnosti Dodávateľa odvádzať DPH.
5. Nárok Dodávateľa na zaplatenie ceny vzniká až jeho dodaním v súlade s článkom 3.

**Článok 5**

**Platobné podmienky a fakturácia**

1. Platba ceny sa realizuje prevodom na bankový účet Dodávateľa na základe faktúry vystavenej Dodávateľom po tom, čo Objednávateľ prevezme dodaný Tovar podľa článku 3. Zmluvné strany sa dohodli, že Objednávateľ cenu uhradí na bankový účet Dodávateľa uvedený v záhlaví Zmluvy. Dodávateľ berie na vedomie a súhlasí, že nie je oprávnený požadovať zaplatenie ceny na iný bankový účet než ten, ktorý je uvedený v záhlaví Zmluvy; k zmene bankového účtu, na ktorý Objednávateľ uhradí cenu podľa Zmluvy môže dôjsť iba uzavretím dodatku k Zmluve, predmetom ktorého bude zmena čísla IBAN a/alebo kódu SWIFT (BIC) bankového účtu Dodávateľa v záhlaví Zmluvy.
2. Lehota splatnosti faktúry je 30 dní od jej riadneho doručenia Objednávateľovi.
3. Lehota splatnosti sa na účely Zmluvy považuje za dodržanú, ak v posledný deň lehoty splatnosti bude fakturovaná suma odpísaná z účtu Objednávateľa v prospech účtu Dodávateľa.
4. Faktúra vystavená Dodávateľom musí spĺňať náležitosti určené príslušnými právnymi predpismi a musí byť v súlade so Zmluvou, v opačnom prípade je Objednávateľ oprávnený vrátiť Dodávateľovi faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Objednávateľovi.
5. Dodávateľ je povinný doručiť Objednávateľovi faktúru podľa tohto článku v elektronickej forme na emailovú adresu Objednávateľa: [ocdm@mzv.sk](mailto:ocdm@mzv.sk), pričom Dodávateľ je povinný doručiť faktúru z nasledujúcej emailovej adresy: ...................... *(pred uzatvorením Zmluvy uvedie úspešný uchádzač)*. Povinnou prílohou faktúry je preskenovaný preberací protokol, na ktorom je uvedený preberaný Tovar a jeho cena, ktoré sú predmetom fakturácie.
6. Dodávateľovi vzniká právo na vystavenie faktúry až momentom prevzatia Tovaru a podpísania preberacieho protokolu oprávnenou osobou Objednávateľa podľa bodu 3.5. Podkladom pre vystavenie faktúry je preberací protokol podpísaný oprávnenou osobou Objednávateľa. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu prevzatého plnenia. Za správne vyhotovenie faktúry zodpovedá v plnom rozsahu Dodávateľ.
7. Okrem náležitostí faktúry vyžadovaných podľa tohto článku je Dodávateľ povinný vo faktúre uviesť svoje IČO, DIČ, IČ DPH, ak mu bolo pridelené, alebo údaje týmto údajom ekvivalentné v krajine sídla Dodávateľa, svoje obchodné meno, a názov banky, jej kód SWIFT/BIC, poštovú adresu sídla pobočky banky, kde je zriadený bankový účet, na ktorý Objednávateľ v súlade s bodom 5.1 uhradí fakturovanú sumu, a číslo takého bankového účtu vo formáte IBAN. V prípade, ak z technických dôvodov nebude môcť Dodávateľ informácie podľa tohto bodu na faktúre uviesť, uvedie tieto informácie v prílohe faktúry.
8. Objednávateľ neposkytne Dodávateľovi preddavky ani zálohové platby.

**Článok 6**

**Vady Tovaru a záruka**

1. Dodávateľ zodpovedá za vady, ktoré má Tovar pri prevzatí podľa článku 3, a za vady montáže v čase ich prevzatia Objednávateľom, za vady, ktoré vzniknú po prevzatí Tovaru, ak sú spôsobené porušením povinnosti Dodávateľa, ako aj za vady vzniknuté počas záručnej doby.
2. S výnimkou odchylnej úpravy uvedenej v Zmluve, pre zodpovednosť za vady a záruku za akosť Tovaru platia ustanovenia § 422 až 441 Obchodného zákonníka, s výnimkou ustanovení § 428, § 435 ods. 1 až 3, § 438 a § 441 ods. 1 Obchodného zákonníka.
3. Tovar a montáž má vady, ak
4. Tovar nebol dodaný v dohodnutom množstve, type a kvalite podľa tejto Zmluvy a Prílohy,
5. Tovar nespĺňa požiadavky tejto Zmluvy a Prílohy,
6. Tovar vykazuje zjavné vady, t. j. nespĺňa výrobcom deklarované vlastnosti a parametre,
7. montáž vykazuje zjavné vady,
8. prvotné spustenie Tovaru bolo neúspešné alebo preukázalo vady Tovaru.
9. Dodávateľ poskytuje Objednávateľovi záruku za akosť dodaného Tovaru. Záručná doba Tovaru je uvedená v Prílohe.
10. Záručná doba začína plynúť odo dňa prevzatia Tovaru Objednávateľom uvedeného v preberacom protokole.
11. Počas záručnej doby je Dodávateľ povinný na základe písomnej reklamácie Objednávateľa, ktorú môže Objednávateľ doručiť aj elektronickou poštou Dodávateľovi, bezodplatne a bezodkladne poskytnúť Objednávateľovi záručný servis, teda odstrániť reklamované vady Tovaru, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád Dodávateľ.
12. Dodávateľ je povinný začať s odstraňovaním reklamovanej vady do 48 hodín od momentu jej nahlásenia a vadu Tovaru odstrániť do 12 hodín od začiatku odstraňovania vady. Lehota na odstránenie vady uvedená v predchádzajúcej vete začína plynúť momentom príchodu Dodávateľa do sídla Objednávateľa alebo odovzdaním vadného Tovaru Dodávateľovi, ak sa odstraňovanie vady Tovaru podľa Zmluvy neuskutoční v sídle Objednávateľa, najneskôr však uplynutím 48 hodín od nahlásenia vady Tovaru. V prípade, že odstránenie vady závisí od poskytnutia opravy firmvéru/softvéru Tovaru zo strany výrobcu, Dodávateľ je povinný vadu odstrániť inštaláciou zverejnenej opravenej verzie firmvéru/softvéru zo strany výrobcu, a to do 12 hodín od zverejnenia opravenej verzie firmvéru/softvéru. Reklamované vady je Dodávateľ povinný odstraňovať v mieste dodania Tovaru, ak sa zmluvné strany nedohodnú inak.
13. Lehoty na odstránenie reklamovaných vád Tovaru podľa bodu 6.7 plynú počas pracovných dní od 8:00 do 16:00. Zmluvné strany vyhotovia písomný protokol o prevzatí Tovaru na účely odstránenia jeho vady a o vrátení Tovaru po odstránení jeho vady, v ktorom uvedú najmä špecifikáciu Tovaru, čas prevzatia a vrátenia Tovaru a stručný opis vady Tovaru a spôsob jej odstránenia.
14. Ak sa Dodávateľ dostane do omeškania s odstránením reklamovaných vád Tovaru, Objednávateľ je oprávnený zabezpečiť ich odstránenie sám alebo prostredníctvom tretej osoby, a to bez dopadu na platnosť záruky. Náklady, ktoré Objednávateľovi vzniknú v súvislosti s odstraňovaním vád Tovaru, si je Objednávateľ oprávnený bez obmedzenia alebo finančného limitu uplatniť u Dodávateľa.
15. Dodávateľ je oprávnený odstrániť vadu Tovaru aj dodaním náhradného Tovaru. Ak Dodávateľ odstraňuje vady Tovaru dodaním náhradného Tovaru, je oprávnený dodať Objednávateľovi ako náhradný Tovar aj Tovar, ktorý je ekvivalentný vadnému Tovaru, ak predloží Objednávateľovi potvrdenie výrobcu vadného Tovaru o ukončení výroby takého Tovaru alebo iné vyjadrenie výrobcu Tovaru o tom, že taký Tovar nie je viac možné dodať a súčasne sú jeho technické parametre a špecifikácie preukázateľne rovnaké alebo lepšie, ako sú technické parametre a špecifikácie nahrádzaného vadného Tovaru uvedené v Prílohe. Náhradný Tovar musí byť nový, nepoužitý a nesmie byť repasovaný.
16. Objednávateľ je oprávnený zasahovať do dodaného Tovaru počas záručnej doby s cieľom inštalácie doplnkových komponentov, ktoré nezabezpečuje Dodávateľ. Takýto zásah do Tovaru nemá vplyv na záruku podľa tohto článku, ak zo strany Objednávateľa nedošlo k preukázateľnému poškodeniu Tovaru z dôvodu neodbornej manipulácie.
17. Dodávateľ do piatich pracovných dní od doručenia žiadosti Objednávateľa predloží opis spôsobu plnenia reklamačných povinností podľa tohto článku, tak aby preukázal, že je v súlade s bodom 1.2 písm. c) schopný poskytnúť záručný servis podľa tohto článku alebo inak odstrániť vadu Tovaru.
18. V prípade opakovaného výskytu tej istej vady na Tovare a/alebo jeho časti (komponente), ktorá už bola Objednávateľom alebo výrobcom odstraňovaná minimálne trikrát môže Objednávateľ žiadať o vrátenie peňazí za Tovar alebo jeho výmenu za nový a nepoužitý kus, pričom nesmie ísť o repasovaný kus.
19. Ak pri odstraňovaní vady Tovaru je potrebná výmena dátových nosičov, zaväzuje sa Dodávateľ zabezpečiť, aby pôvodné dátové nosiče ostali u Objednávateľa.
20. Ak je podľa Prílohy súčasťou Tovaru servisná podpora alebo iná podpora, prostredníctvom ktorej je možné odstrániť aj vady Tovaru a ktorá poskytuje výhodnejšie podmienky pre Objednávateľa pri odstraňovaní vád Tovaru ako sú uvedené v tomto článku, je Objednávateľ povinný odstrániť vady Tovaru podľa podmienok tejto podpory.

**Článok 7**

**Sankcie**

1. Ak sa Dodávateľ dostane do omeškania s riadnym dodaním objednaného Tovaru bez vád alebo poruší povinnosť uvedenú v bode 6.14, vznikne Objednávateľovi právo na zmluvnú pokutu vo výške 0,5 % celkovej ceny Tovaru uvedenej v bode 4.3 za každý aj začatý deň omeškania aj opakovane.
2. Ak sa Dodávateľ dostane do omeškania s predložením oznámení alebo dokumentov podľa bodov 1.4, 1.5 a/alebo 1.8, so splnením povinnosti uvedenej v bode 3.1, 3.7, 6.12, 7.6 alebo bode 8.4, vznikne Objednávateľovi právo na zmluvnú pokutu vo výške 200 EUR za každý aj začatý deň omeškania aj opakovane.
3. Ak sa Dodávateľ dostane do omeškania so začatím odstraňovania vady a/ alebo jej odstránením v lehote podľa bodu 6.7 alebo lehote stanovenej v servisnej podpore podľa bodu 6.15, Objednávateľovi vznikne právo na zmluvnú pokutu v sume 100 EUR za každú aj začatú hodinu omeškania aj opakovane.
4. Ak Dodávateľ zadá plnenie predmetu Zmluvy takému subdodávateľovi, ktorý nie je zapísaný v registri podľa § 11 zákona o verejnom obstarávaní alebo ktorý má ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) zákona o verejnom obstarávaní, ak sa na subdodávateľa vzťahuje povinnosť byť zapísaný v registri partnerov verejného sektora, a/alebo ak Dodávateľ zadá plnenie predmetu Zmluvy novému subdodávateľovi pred tým, ako predložil Objednávateľovi písomné oznámenie o zmene subdodávateľa podľa bodu 1.5 a/alebo ak Dodávateľ poruší povinnosť uvedenú v bode 1.6, vznikne Objednávateľovi právo na zmluvnú pokutu vo výške 1 % z celkovej ceny Tovaru uvedenej v bode 4.3 za každé jednotlivé také konanie aj opakovane.
5. Ak je Objednávateľ v omeškaní so zaplatením faktúry, Dodávateľ je oprávnený účtovať Objednávateľovi zákonné úroky z omeškania podľa príslušných platných právnych predpisov.
6. Zmluvnú pokutu uvedenú v bode 7.1 až 7.4 Dodávateľ uhradí na základe písomnej výzvy do 15 kalendárnych dní odo dňa jej doručenia bankovým prevodom na účet Objednávateľa. Zaplatením zmluvnej pokuty nie sú dotknuté nároky Objednávateľa na náhradu škody.

**Článok 8**

**Trvanie a spôsob zániku Zmluvy**

1. Zmluvu možno ukončiť vzájomnou písomnou dohodou zmluvných strán alebo odstúpením ktorejkoľvek zmluvnej strany v súlade so Zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní.
2. Dodávateľ je v súlade s predchádzajúcim bodom oprávnený odstúpiť od Zmluvy z dôvodu neuhradenia ceny Tovaru, len ak Objednávateľ neuhradil cenu za riadne odovzdaný a prevzatý Tovar ani do 7 dní odo dňa doručenia výzvy Dodávateľa na zaplatenie dlžnej sumy podľa tejto vety.
3. Objednávateľ môže odstúpiť od Zmluvy v prípadoch, ktoré stanovuje Obchodný zákonník, a/alebo ak:
   1. je na majetok Dodávateľa podaný návrh na vyhlásenie konkurzu,
   2. je na majetok Dodávateľa začaté exekučné konanie alebo iný výkon rozhodnutia,
   3. ak bol na osobu Dodávateľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Dodávateľa konanie podľa § 68 ods. 6 Obchodného zákonníka v znení neskorších predpisov,
   4. ak bol na Dodávateľa podaný návrh na povolenie reštrukturalizácie,
   5. ak bolo na majetok Dodávateľa zastavené konkurzné konanie pre nedostatok majetku,
   6. ak boli voči Dodávateľovi začaté konania obdobné konaniam podľa tohto bodu v súlade s predpismi platnými v krajine sídla Dodávateľa,
   7. ak Objednávateľ preukázateľne zistí, že sa Dodávateľ dopúšťa nelegálneho zamestnávania,
   8. z dôvodu podstatného porušenia povinnosti Dodávateľa podľa bodu 8.5.
4. Dodávateľ sa zaväzuje Objednávateľa písomne informovať o vzniku akejkoľvek skutočnosti podľa bodu 8.3 písm. a) až f), a to najneskôr do piatich pracovných dní odo dňa, kedy sa Dodávateľ o takej skutočnosti dozvedel.
5. Objednávateľ môže z dôvodu podstatného porušenia povinnosti Dodávateľa odstúpiť od Zmluvy. Za podstatné porušenie povinnosti Dodávateľa sa považuje najmä:
6. ak Dodávateľ opakovane poruší svoju povinnosť uvedenú v Zmluve týkajúcu sa najmä dodania Tovaru v stanovenej lehote a/alebo množstve a/alebo kvalite, pričom za opakované porušenie povinnosti sa považuje porušenie povinnosti, ktoré nastalo aspoň dvakrát,
7. ak Dodávateľ poruší ktorúkoľvek svoju povinnosť podľa bodu 1.4 a 1.5.
8. ak sa vyhlásenie Dodávateľa podľa bodu 1.3 ukáže byť nepravdivým,
9. ak Dodávateľ poruší svoju povinnosť vyplývajúcu mu zo Zmluvy s výnimkou situácie podľa písm. a), b) a c) tohto bodu, a k náprave nedôjde do 7 dní po uplynutí lehoty na splnenie jeho povinnosti.
10. Ak ktorákoľvek zmluvná strana využije svoje právo odstúpiť od Zmluvy, je Objednávateľ povinný zaplatiť Dodávateľovi cenu za už Objednávateľom podľa bodu 3.5 Zmluvy prevzatý Tovar, pričom pre vyúčtovanie a úhradu ceny takéhoto Tovaru platia podmienky dohodnuté v Zmluve.
11. Účinky odstúpenia nastávajú momentom doručenia písomného oznámenia o odstúpení druhej zmluvnej strane. Odstúpením od Zmluvy nie sú dotknuté nároky zmluvných strán na náhradu škody a zaplatenie zmluvnej pokuty.
12. Oznámenie o odstúpení musí byť písomné a musí byť zaslané a doručené druhej zmluvnej strane spôsobom podľa bodu 9.1.

**Článok 9**

**Komunikácia zmluvných strán**

1. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa bodu 9.1 adresy svojich sídiel/miest podnikania uvedené v záhlaví Zmluvy. Objednávateľ je oprávnený využiť na zasielanie písomnej komunikácie podľa bodu 9.1 aj inú Dodávateľom písomne oznámenú adresu na doručovanie, alebo aktuálnu adresu sídla/miesta podnikania Dodávateľa zapísanú v obchodnom registri alebo živnostenskom registri Slovenskej republiky, alebo zapísanú v inom verejnom registri.
3. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát neprečítal; to neplatí v prípade doručovania reklamácií vád Tovaru podľa článku 6 „Vady Tovaru a záruka“, ak je doručovaná elektronicky prostredníctvom e-mailu, považuje sa za doručenú momentom jej odoslania, a to aj vtedy, ak ju adresát neprečítal. Pre vylúčenie všetkých pochybností zmluvné strany zhodne konštatujú, že s výnimkou písomností, pre ktoré sa v tejto Zmluve požaduje doručovanie spôsobom podľa bodu 9.1 alebo listinná forma, všetku korešpondenciu týkajúcu sa Zmluvy a jej plnenia je možné zasielať prostredníctvom e-mailu.

**Článok 10**

**Záverečné ustanovenia**

1. Zmluvu možno meniť a dopĺňať výlučne na základe dohody zmluvných strán formou vzostupne číslovaných písomných dodatkov podpísaných oboma zmluvnými stranami a uzavretých v súlade s platnými právnymi predpismi, a to najmä zákonom o verejnom obstarávaní.
2. Neoddeliteľnou prílohou k Zmluve je príloha č. 1 „Technická špecifikácia Tovaru a cenník“.
3. Vzťahy neupravené Zmluvou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike; rozhodným právom je právo Slovenskej republiky.
4. Na riešenie sporov zo Zmluvy sú príslušné súdy Slovenskej republiky.
5. Zmluva je vypracovaná v piatich rovnopisoch, z ktorých každý má platnosť originálu. Dodávateľ obdrží 2 rovnopisy a Objednávateľ obdrží 3 rovnopisy.
6. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
7. Zmluvné strany vyhlasujú, že si Zmluvu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

V Bratislave dňa ................................ V ................... dňa ............................

**Za Objednávateľa: Za Dodávateľa:**

............................................................ ..........................................................